# **DECIZIA ETAPEI DE ÎNCADRARE**

**Nr. X din X.12.2023**

k Ca urmare a solicitării de emitere a acordului de mediu adresate de **GEAINV SA**, cu sediul în municipiul Cluj-Napoca, str. Plopilor, nr. 66-66A, et. P, ap. UI 147, jud. Cluj, înregistrată la APM Cluj cu nr. 17314/03.08.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 18066/16.08.2023, 20754/28.09.2023, și 25838/11.12.2023; a punctelor de vedere și/sau adreselor transmise de alte instituții numerele: 20762/28.09.2023, 21566/10.10.2023, 21844/13.10.20223, 24485/16.11.2023, 25609/7.12.2023 și nr. adresa Aviz Ape, precum şi a consultărilor desfăşurate în cadrul şedinţei Comisiei de Analiză Tehnică din data de 24.10.2023, că proiectul **,, *Construire ansamblu mixt - locuire colectivă și funcțiuni terțiare - administrare afaceri, turism, amenajări exterioare, împrejmuire, organizare de șantier conform PUZ aprobat cu HCL 54/2022*” -** propus a fi realizat în **municipiul Cluj-Napoca, str. Fabricii de Chibrituri, nr. 9, judeţul Cluj**, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.*

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr. 292/2018, anexa nr. 2, **10.b) ,,Proiecte de dezvoltare urbană, inclusiv construcţia centrelor comerciale şi a parcărilor auto publice*”***;

b) amplasamentul este situat în **municipiul Cluj-Napoca**, constituie teren în proprietate privată, cu folosința actuală: *teren curți construcții*, *drum,* conform Certificatului de urbanism nr. 1597/12.07.2023 emis de către Primaria Cluj-Napoca;

c) proiectul este de amploare redusă, fiind amplasat în municipiul Cluj-Napoca şi are ca scop ***construire ansamblu mixt - locuire colectivă și funcțiuni terțiare - administrare afaceri, turism, amenajări exterioare, împrejmuire, organizare de șantier***, conform certificatului de urbanism;

d) investiţia propusă se realizează pe un teren, cu destinația: *RiM1, Zonă mixtă-teritorii urbane cu caracter mixt, cu structură funcțională echilibrată, rezultat al aplicării procedurii de restructurare a zonelor cu caracter industrial, conform HCL nr. 54 din 08.02.2022*;

e) drumurile de acces existente vor fi întreţinute corespunzător și se vor reface sectoarele afectate de către GEAINV SA;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând **construire ansamblu mixt, amenajări exterioare, împrejmuire, organizare de șantier**;

 i) proiectul va genera deşeuri din activitățile desfășurate și acestea vor fi predate către operatori autorizați;

 j) pentru realizarea lucrărilor este necesară organizarea de şantier pe proprietatea respectivă;

 k) sunt prevăzute măsuri pentru: refacerea tuturor suprafețelor de teren afectate de lucrările menționate;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform Deciziei nr. 288/CJ/5.12.2023 emisă de AN Apele Române – ABA Someș-Tisa – SGA Cluj, lucrările prevăzute vor fi cu impact local pe perioada desfășurării lucrărilor asupra corpului de apă de suprafață Someșul Mic-cf. Nadăș-cf. Someșul Mare; RORW2.1.31\_B4.

Conform Avizului de amplasament nr. 73/22.11.2023 emis de AN-Apele Române – ABA Someș-Tisa, terenul este inundabil la producerea debitului maxim cu probabilitatea de depășire de 1% pe Pârâul Nadăș.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Construire ansamblu mixt - locuire colectivă și funcțiuni terțiare - administrare afaceri, turism, amenajări exterioare, împrejmuire, organizare de șantier conform PUZ aprobat cu HCL 54/2022*” -** propus a fi realizat în **municipiul Cluj-Napoca, str. Fabricii de Chibrituri, nr. 9, judeţul Cluj**, cu următoarele caracteristici:

- poziţionarea conform coordonatelor Stereo 70 din proiectului tehnic și planșelor atașate pentru acest amplasament;

- suprafață totală parcelă 15.429 mp, din care: UTR RiM1 = 15.244,65 mp și UTR Ve = 184,35 mp;

- suprafața construită propusă totală = 3.853,48 mp, din care tronson rezidențial = 2.458,88 mp și tronson funcțiuni terțiare, de administrarea afacerilor, turism = 1.394, 60 mp;

- suprafața construită parter totală = 3.665,10 mp, din care tronson rezidențial = 2.270,50 mp și tronson funcțiuni terțiare, de administrarea afacerilor, turism = 1.394, 60 mp;

- POT propus = 25,28%, CUT propus = 2,19;

- suprafață spații verzi amenajate = 7.759,98 mp (50,90%) (min 30% pe sol natural);

- suprafețe pavate (alei/platforme auto) = 3.631,19 mp (23,82%);

- regim de înălțime maxim: tronson rezidențial 2S+P+8E+1R și tronson funcțiuni terțiare, de administrarea afacerilor, turism 2S+P+8E+Eth;

- înălțimea maximă față de cota ± 0, 00: tronson rezidențial = 32,00 m și tronson funcțiuni terțiare, de administrarea afacerilor, turism = 34,50 m;

- nr. parcări auto total 333 locuri (235 subteran, aleea de incintă + 98 subteran) și nr. parcări velo total 345 (235 + 110) locuri, împărțite pe cele două tronsoane;

 - utilitățile: se vor asigura racordările necesare la rețelele din zonă: apă, canalizare, energie electrică, gaz, telefonie;

- va fi montat un separator de hidrocarburi care va prelua apele pluviale din rețeaua de canalizare care va fi realizată în cadrul amplasamentului; apele trecute prin separator vor fi evacuate în Pârâul Nadăș;

- se va realiza o umplutură pe o suprafață de 440 mp, care va aduce amplasamentul la cota minimă de 335,00 mdMN;

- toate celelalte lucrări necesare în vederea realizării proiectului mai sus menționat, ce decurg din proiectul tehnic;

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător apele uzate;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta ***toate condițiile*** din Avizul de Gospodărire a Apelor nr. 147-CJ/11.12.2023 emis de AN Apele Române – ABA Someș Tisa – SGA Cluj;

se vor respecta ***toate lucrările propuse și condițiile*** din Avizul de amplasament nr. 73/22.11.2023 CJ/11.12.2023 emis de AN Apele Române – ABA Someș;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina TINTELECAN**

X.12.2023